**NOTĂ INFORMATIVĂ**

**la proiectul legii pentru modificarea Legii fondurilor asigurării obligatorii**

**de asistenţă medicală pe anul 2021 nr.256/2020**

Proiectul legii pentru modificarea Legii fondurilor asigurării obligatorii de asistenţă medicală pe anul 2021 nr.256/2020 este elaborat cu scopul precizării veniturilor și cheltuielilor fondurilor asigurării obligatorii de asistență medicală în rezultatul analizei indicatorilor fondurilor pe parcursul anului, precum și a priorităților de politici promovate de către Ministerul Sănătății, după cum urmează:

* majorarea salariilor personalului administrativ-gospodăresc din instituțiile medico-sanitare publice încadrate în sistemul asigurării obligatorii de asistență medicală, începând cu 01.11.2021;
* acoperirea cheltuielilor pentru serviciile spitalicești acordate pacienților care întrunesc definiția de caz COVID-19 (suspect, probabil, confirmat);
* acordarea suplimentului la salariul de funcție calculat personalului antrenat în acordarea asistenței medicale persoanelor care întrunesc criteriile definiției de caz COVID-19;
* acoperirea cheltuielilor strict necesare pentru asigurarea bunei funcționări a prestatorilor de servicii medicale în scopul acordării asistenței medicale oportune și calitative populației, etc.

*Executarea fondurilor asigurării obligatorii de asistență medicală*

*în 8 luni ale anului 2021*

Prin Legea fondurilor asigurării obligatorii de asistenţă medicală pe anul 2021 nr.256/2020 au fost aprobate venituri în sumă de 11 144 097,3 mii lei și cheltuieli în sumă de 11 344 097,3 mii lei, cu un deficit în sumă de 200 000,0 mii lei.

Conform raportului operativ la situația din 31 august 2021, veniturile FAOAM au constituit 7 085 222,1 mii lei, ceea ce reprezintă un grad de realizare de 63,6% de la planul aprobat, iar cheltuielile au fost executate în volum de 7 381 995,3 mii lei, sau 65,1% față de aprobat anual.

Informația privind executarea FAOAM la situația din 31 august 2021 în comparație cu planul aprobat pe anul 2021, precum și față de perioada similară a anului precedent este prezentată în tabelul ce urmează:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Executarea fondurilor asigurării obligatorii de asistență medicală la situația din 31 august 2021** | | | | | | | | | | | | | | | |
|  |  |  |  | |  | | |  | |  | |  | | mii lei | |
| Denumirea | Cod Eco | anul 2020 |  | | | anul 2021 | | | | | | | | | |
| aprobat pe an | executat  7 luni | | | executat 8 luni | | devieri (+/-) | | | | devieri (%) | | |
| executat 8 luni | față de aprobat | | față de executat 8 luni 2020 | | față de aprobat | | față de executat 8 luni 2020 |
| 1 | 2 | 3 | 4 | 5 | | | 6 | | 7 | | 8 | | 9 | | 10 |
| **I VENITURI, TOTAL** | **1** | **4 950 147,3** | **11 144 097,3** | **6 164 207,1** | | | **7 085 222,1** | | **-4 058 875,2** | | **2 135 074,8** | | **63,6** | | **143,1** |
| VENITURI PROPRII, inclusiv: | 12+14 | 3 197 775,6 | 5 309 057,7 | 3 246 687,3 | | | 3 681 449,0 | | -1 627 608,7 | | 483 673,4 | | 69,3 | | 115,1 |
| *primele de asigurare obligatorie de asistență medicală, în formă de contribuție procentuală* | 122100 | 3 021 806,9 | 5 065 400,0 | 3 075 540,8 | | | 3 499 021,4 | | -1 566 378,6 | | 477 214,5 | | 69,1 | | 115,8 |
| *primele de asigurare obligatorie de asistență medicală, în sumă fixă* | 122200 | 129 409,8 | 140 000,0 | 122 995,8 | | | 125 954,4 | | -14 045,6 | | -3 455,4 | | 90,0 | | 97,3 |
| *alte venituri* | 14 | 46 558,9 | 103 657,7 | 48 150,7 | | | 56 473,2 | | -47 184,5 | | 9 914,3 | | 54,5 | | 121,3 |
| TRANSFERURI DE LA BUGETUL DE STAT, inclusiv: | 192 | 1 752 371,7 | 5 835 039,6 | 2 917 519,8 | | | 3 403 773,1 | | -2 431 266,5 | | 1 651 401,4 | | 58,3 | | 194,2 |
| *pentru asigurarea medicală a categoriilor de persoane asigurate de către Guvern* | 19223 | 1 701 302,6 | 5 693 376,8 | 2 870 723,6 | | | 3 356 976,9 | | -2 336 399,9 | | 1 655 674,3 | | 59,0 | | 197,3 |
| *pentru compensarea veniturilor ratate, art.3 din legea 39/2006* | 19223 | 101,7 | 738,5 | 0,0 | | | 0,0 | | -738,5 | | -101,7 | | 0,0 | | 0,0 |
| *pentru realizarea programelor naționale de ocrotire a sănătății* | 19221 | 44 565,6 | 140 924,3 | 46 796,2 | | | 46 796,2 | | -94 128,1 | | 2 230,6 | | 33,2 | | 105,0 |
| *pentru realizarea proiectului ”Modernizarea sectorului sănătății”* | 19221 | 6 401,8 | 0,0 | 0,0 | | | 0,0 | | 0,0 | | -6 401,8 | |  | | 0,0 |
| **II CHELTUIELI, TOTAL** | **2+3** | **5 113 004,6** | **11 344 097,3** | **6 467 314,6** | | | **7 381 995,3** | | **-3 962 102,0** | | **2 268 990,7** | | **65,1** | | **144,4** |
| **III SOLD BUGETAR** | **1-(2+3)** | **-162 857,3** | **-200 000,0** | **-303 107,5** | | | **-296 773,2** | | **-96 773,2** | | **-133 915,9** | |  | |  |
| **Fondul pentru achitarea serviciilor medicale și farmaceutice** |  | **5 030 221,4** | **11 181 367,5** | **6 419 985,7** | | | **7 325 205,3** | | **-3 856 162,2** | | **2 294 983,9** | | **65,5%** | | **145,6%** |
| **Fondul de rezervă al asigurării obligatorii de asistență medicală** |  | **10 000,0** | **10 000,0** | **0,0** | | | **0,0** | | **-10 000,0** | | **-10 000,0** | | **0,0%** | | **0,0%** |
| **Fondul măsurilor de profilaxie** |  | **9 460,0** | **45 000,0** | **1 097,4** | | | **1 657,4** | | **-43 342,6** | | **-7 802,6** | | **3,7%** | | **17,5%** |
| **Fondul de dezvoltare și modernizare a prestatorilor publici de servicii medicale** |  | **19 882,4** | **15 000,0** | **187,9** | | | **525,7** | | **-14 474,3** | | **-19 356,7** | | **3,5%** | | **2,6%** |
| **Fondul de administrare al sistemului de asigurare obligatorie de asistență medicală** |  | **43 440,8** | **92 729,8** | **46 043,6** | | | **54 606,9** | | **-38 122,9** | | **11 166,1** | | **58,9%** | | **125,7%** |
| **IV SURSELE DE FINANȚARE** | **4+5+9** | **162 857,3** | **200 000,0** | **303 107,5** | | | **296 773,2** | | **96 773,2** | | **133 915,9** | |  | |  |
| Sold de mijloace bănești la începutul anului | 910 | 549 696,5 | 200 000,0 | 686 749,3 | | | 686 749,3 | |  | |  | |  | |  |
| Sold de mijloace bănești la sfârșitul anului | 930 | 386 839,2 | 0,0 | 383 641,8 | | | 389 976,1 | |  | |  | |  | |  |

Astfel, veniturile proprii au fost acumulate în sumă de 3 681 449,0 mii lei sau la nivel de 69,3% din suma anuală aprobată și cu 483 673,4 mii lei sau cu 15,1% mai mult comparativ cu aceeași perioadă a anului 2020, după cum urmează:

* *primele de asigurare obligatorie de asistență medicală, în formă de contribuție procentuală* au fost acumulate în sumă de 3 499 021,4 mii lei sau cu 477 214,5 mii lei în creștere comparativ cu aceeași perioadă a anului precedent;
* *primele de asigurare obligatorie de asistență medicală, în sumă fixă* au fost acumulate în sumă de 125 954,4 mii lei sau cu 3 455,4 mii lei mai puțin comparativ cu aceeași perioadă a anului precedent;
* *alte venituri* au fost acumulate în sumă de 56 473,2 mii lei.

Transferurile de la bugetul de stat au fost executate în sumă de 3 403 773,1 mii lei sau la nivel de 58,3% din suma anuală aprobată pentru anul 2021, din care:

* pentru asigurarea medicală a categoriilor de persoane asigurate de către Guvern – 3 356 976,9 mii lei;
* pentru realizarea programelor naționale de ocrotire a sănătății - 46 796,2 mii lei.

Cheltuielile executate ale fondurilor asigurării obligatorii de asistență medicală în 8 luni ale anului 2021 au constituit 7 381 995,3 mii lei, ceea ce reprezintă un grad de realizare la nivel de 65,1% de la aprobat anual. Față de aceeași perioadă a anului 2020 cheltuielile au crescut cu 2 268 990,7 mii lei sau cu 44,4%, inclusiv:

* Fondul pentru achitarea serviciilor medicale și farmaceutice a fost executat în sumă de 7 325 205,3 mii lei, cu 2 294 983,9 mii lei mai mult față de perioada corespunzătoare a anului precedent;
* Fondul măsurilor de profilaxie a fost executat în sumă de 1 657,4 mii lei sau cu 7 802,6 mii lei mai puțin în comparație cu perioada corespunzătoare a anului precedent;
* Fondul de dezvoltare și modernizare a prestatorilor publici de servicii medicale a fost executat în sumă de 525,7 mii lei sau cu 19 356,7 mii lei mai puțin față de perioada corespunzătoare a anului precedent;
* Fondul de administrare al sistemului asigurării obligatorii de asistență medicală a fost executat în sumă de 54 606,9 mii lei sau cu 11 166,1 mii lei mai puțin față de perioada corespunzătoare a anului precedent.

***Propuneri de modificare a fondurilor asigurării obligatorii de asistență medicală pe anul 2021***

Modificările propuse la Legea fondurilor asigurării obligatorii de asistență medicală pe anul 2021 nr.256/2020 prevăd majorarea veniturilor cu 313 223,7 mii lei, a cheltuielilor cu 513 223,7 mii lei și a deficitului cu 200 000,0 mii lei.

**Venituri**

Partea de venituri a fondurilor asigurării obligatorii de asistență medicală pentru anul 2021 va crește cu 313 223,7 mii lei, sau cu (+2,8%) și va constitui 11 457 321,0 mii lei, din care:

* *primele de asigurare obligatorie de asistență medicală, în formă de contribuție procentuală la salariu și la alte recompense - 5* 398 777,7 mii lei sau cu 333 377,7 mii lei mai mult față de suma aprobată (+6,6%). Creșterea dată a fost estimată reieșind din nivelul de executare a veniturilor date pe parcursul a 8 luni ale anului curent, precum și a evoluției acestora în ultimii ani. Totodată, este de menționat faptul că acumulările la capitolul respectiv de venituri în primele 8 luni au constituit 3 499 021,4 mii lei sau cu 270 956,8 mii lei mai mult față de planul pentru această perioadă.
* *primele de asigurare obligatorie de asistență medicală calculată în sumă fixă -* 135 000,0 mii lei, cu 5 000 mii lei mai puțin față de aprobat 2021. Diminuarea acestor venituri a fost condiționată preponderent de descreșterea numărului de persoane asigurate în mod individual cu 3 462 persoane față de numărul estimat pentru anul 2021.
* *alte venituri ale fondurilor asigurării obligatorii de asistență medicală -*  88 503,7 mii lei, cu 15 154,0 mii lei mai puțin față de aprobat 2021. Micșorarea veniturilor date este determinată de dinamica în regres a încasărilor pe parcursul anului curent a veniturilor din dobânzile încasate la soldurile mijloacelor bănești la conturile bancare ale FAOAM – (-4 345,9 mii lei) și a veniturilor din încasările din impozitul unic perceput de la rezidenții parcurilor pentru tehnologia informației – (-10 808,1 mii lei).
* *transferurile de la bugetul de stat în fondurile asigurării obligatorii de asistență medicală –* 5 835 039,6 mii lei rămânând la nivelul sumei aprobate pe anul 2021.

**Cheltuieli**

Volumul cheltuielilor FAOAM se propune în sumă de 11 857 321,0 mii lei, cu o majorare de 513 223,7 mii lei (+4,5%) față de suma aprobată, fiind determinată de creșterea cheltuielilor fondului pentru achitarea serviciilor medicale și farmaceutice cu 521 923,7 mii lei și diminuarea cu 8 700,0 mii lei a fondului măsurilor de profilaxie. Astfel,

* ***Fondul pentru achitarea serviciilor medicale și farmaceutice*** va constitui 11 703 291,2 mii lei, cu o creștere față de aprobat cu 521 923,7 mii lei pentru următoarele subprograme:

*Asistența medicală spitalicească – 513 223,7 mii lei*, din care:

* *354 799,0 mii lei* pentru acoperirea creșterii cheltuielilor aferente Programului special „Infecția cu Coronavirusul de tip nou (COVID-19)” urmare a majorării/unificării tarifului pentru tratamentul pacienților confirmați cu Infecția Coronavirus de tip nou (COVID-19) în cuantum de 8 932 lei, aprobat prin Ordinul comun al MSMPS și CNAM nr.371/85A din 26.04.2021.
* *26 620,0 mii lei* pentru majorarea salariilor personalului administrativ-gospodăresc, începînd cu 01.11.2021.
* *126 561,4 mii lei* pentru acoperirea cheltuielilor aferente suplimentului legat de îndeplinirea indicatorului de performanță profesională „Acordarea asistenței medicale pacienților cu COVID-19, în baza definiției de caz suspect/probabil/confirmat” în vederea motivării financiare a personalului implicat în supravegherea, tratamentul şi controlul infecţiei cu COVID – 19, conform prevederilor Ordinului MSMPS nr. 466 din 15.05.2020 cu privire la motivarea personalului, în cadrul asistenței medicale spitalicești.
* *4 500,0 mii lei* pentru tratamentul pacienților mai mult de 24 ore confirmați cu Infecția Coronavirus de tip nou (COVID-19) în cadrul Departamentului staționar COVID - nr.2 (Moldexpo) al IMSP Spitalul Clinic Municipal „Sfânta Treime”.
* *743,3 mii lei* pentru finanțarea suplimentară în scopul procurării preparatului Trastuzumab, necesitatea căruia a crescut pe parcursul anului 2021 din mai multe motive: creșterea numărului de bolnavi depistați și diagnosticați cu cancer mamar și creșterea ratei de supravețuire la pacientele cu cancer mamar, care au beneficiat de tratament cu Trastuzumab. Stocul existent în instituție și cantitățile din contractul încheiat pentru anul curent sunt suficiente doar pentru luna septembrie. Necesitatea totală constituie 2 849,2 mii lei, din care 2 105,9 mii lei au fost identificate din resursele disponibile în cadrul suprogramului dat.

*Asistența medicală primară* – *40 714,0 mii lei*, din care *29 000,0 mii lei* pentru achiziționarea dispozitivelor medicale destinate persoanelor diabetice adulte pentru măsurarea nivelului glicemiei și *11 714,0 mii lei* pentru majorarea salariilor personalului administrativ-gospodăresc, începînd cu 01.11.2021. Costul estimat pentru majorarea salariilor personalului administrativ-gospodăresc, începînd cu 01.11.2021 va constitui 12 380,5 mii lei, dintre care 666,5 mii lei vor fi acoperite din contul alocațiilor disponibile pe interior și din contul redistribuirii a 3 014,0 mii lei de la tipul de asistență medicală *Îngrijiri medicale comunitare și la domiciliu* și respectiv a 8 700,0 mii lei de la *Fondul măsurilor de profilaxie.*

*Asistența medicală specializată de ambulator* – *(- 29 000,0 mii lei)*, preconizate pentru achiziționarea dispozitivelor medicale destinate persoanelor diabetice adulte pentru măsurarea nivelului glicemiei și redistribuirea prin intermediul asistenței medicale specializate de ambulator, care au fost redistribuite în temeiul art.7 din Legea fondurilor asigurării obligatorii de asistență medicală nr.256/2020 către asistența medicală primară prin Decizia nr.2 din 22.04.2021 a Consiliului de administrație a CNAM, în același scop, dar deja redistribuite prin intermediul asistenței medicale primare. Costul estimat pentru majorarea salariilor personalului administrativ-gospodăresc, începînd cu 01.11.2021 va constitui 2 368,8 mii lei, care va fi acoperit din contul alocațiilor disponibile pe interior.

*Îngrijiri medicale comunitare și la domiciliu”* – *(-3 014,0 mii lei)*, redistribuite către asistența medicală primară în vederea majorării salariilor personalului administrativ-gospodăresc, începînd cu 01.11.2021. Costul estimat pentru majorarea salariilor personalului administrativ-gospodăresc, începînd cu 01.11.2021 va constitui 912,4 mii lei, care va fi acoperit din contul alocațiilor disponibile pe interior.

Cheltuielile necesare estimate pentru majorarea salariilor personalului administrativ-gospodăresc, începînd cu 01.11.2021 din cadrul *asistenței medicale urgente prespitalicești* și a *serviciilor medicale de înaltă performanță* vor constitui 2 943,3 mii lei și respective 621,5 mii lei, care vor fi acoperite din contul alocațiilor disponibile pe interior.

Cu titlu de informare, menționăm că costul total estimat pentru majorarea salariilor personalului administrativ-gospodăresc din instituțiile medico-sanitare publice încadrate în sistemul asigurării obligatorii de asistență medicală, începînd cu 01.11.2021 va constitui 45 846,4 mii lei (2 luni), fiind acoperite atît din contul veniturilor suplimentare *(26 620,0 mii lei)* cât și din contul resurselor disponibile, inclusiv prin redistribuirea mijloacelor financiare între tipurile de asistență medicală și fonduri *(19 226,4 mii lei)*.

* ***Fondul măsurilor de profilaxie***va constitui 36 300,0 mii lei, cu o reducere de 8 700,0 mii lei, generate de modificarea sursei de finanțare a cheltuielilor destinate procurării vaccinului anti COVID-19 și redistribuite către asistența medicală primară în vederea majorării salariilor personalului administrativ-gospodăresc, începînd cu 01.11.2021.

**Deficitul bugetar**

Deficitul bugetaral FAOAM va constitui 400 000,0 mii lei, cu o creștere de 200 000,0 mii lei față de aprobat 2021, din contul soldului mijloacelor financiare format la începutului anului în volum de 686 749,3 mii lei.

Anexe la notă: 2 file.

**Ministrul sănătății Ala NEMERENCO**